קביעתו של נחום ברנע שתחלואת הסרטן בקרב ילדי חיפה נמוכה יחסית לרוב אזורי הארץ נסתרת על-ידי מחברת המחקר שעליו התבסס
בניגוד לקביעתו של עיתונאי "ידיעות אחרונות" נחום ברנע, המחקר שהעלה לתודעה הציבורית את בעיית הזיהום הסביבתי בחיפה כן קובע כי תחלואת הסרטן בקרב ילדי חיפה גבוהה יותר מאשר בשאר אזורי הארץ. ביום שישי האחרון התפרסם ב"מוסף לשבת" של העיתון מאמר של ברנע תחת הכותרת "לילדי חיפה שלום". ברנע טען, על סמך נתונים שאספו פרופ תמי פרץ ופרופ מיכה ברחנא, כי "במה שנוגע לסרטן, מצב הילדים בחיפה טוב ממצבם ברוב אזורי הארץ". המחקר של פרץ ועמיתיה היה זה שעמד בבסיס מכתבו של פרופ איתמר גרוטו ממשרד הבריאות בדבר סכנות הזיהום בחיפה, מכתב שגרר סיקור תקשורתי ענף. אולם פרופ פרץ עצמה העידה השבוע כי מסקנת המחקר היתה הפוכה. במהלך ראיון שהעניקה לתוכנית "לונדון את קירשנבאום" בערוץ 10 התייחסה פרופ פרץ לסוגיית תחלואת הילדים ואמרה: נחום ברנע מסר בתגובה כי למיטב זכרונו, הבעיה בחיפה ביחס לילדים נוגעת לאסטמה ולא לסרטן.